AIŠKINAMASIS RAŠTAS

Dėl Molėtų rajono savivaldybės 2017 m. biudžeto patvirtinimo

**1. Parengto tarybos sprendimo projekto tikslai ir uždaviniai**

Molėtų rajono savivaldybės 2017 m. biudžeto planuojamos pajamos - 15847,3 tūkst. Eur ir planuojamos skolintis lėšos 370,0 tūkst. Eur (1 priedas), asignavimai – 16217,2 tūkst. Eur (3 priedas). 2017 m. rajono savivaldybės biudžeto pajamos koreguojamos 626,4 tūkst. Eur (2016 m. nepanaudota pajamų dalimi) iš kurių 436,4 tūkst. Eur planuojama panaudoti tiksliniam finansavimui (126,4 tūkst. Eur),trumpalaikiams įsipareigojimams, buvusiems 2016 m. gruodžio 31 d. padengti (111,0 tūkst. Eur) (6 priedas) ir 2017 m. biudžeto išlaidoms dengti (199,0 tūkst. Eur) bei 190,0 tūkst. Eur anksčiau paimtų paskolų grąžinimui. Savivaldybė 2017 m. planuoja skolintis 370,0 tūkst Eur, iš kurių 187,0 tūkst. Eur paskolų grąžinimui, 183,0 tūkst. Eur investicinių projektų vykdymui.

Pasiskolinta suma būtų 7,0 tūkst. Eur mažesnė už grąžinamų paskolų dydį ir būtų išlaikyta Lietuvos Respublikos 2017 metų valstybės biudžeto ir savivaldybių biudžetų finansinių rodiklių patvirtinimo įstatymu nustatyta tvarka, kad savivaldybių, kurių biudžeto planuojami asignavimai neviršija 0,3 procento praėjusių metų BVP, metinė grynojo skolinimosi suma negali būti teigiamas dydis.

**1.1. PAJAMOS**

Molėtų rajono savivaldybės 2017 metų biudžeto pajamas iš mokesčių, dotacijų ir kitų pajamų sudaro 15220,9 tūkst. Eur. Pirminiame, pateiktame visuomenės svarstymui, projekte pajamos sudarė 15205,2 tūkst. Eur. Pajamos didinamos 15,7 tūkst. Eur, iš jų 1,8 tūkst. Eur padidintos specialios tikslinės dotacijos iš valstybės biudžeto, mokiniams turintiems specialiųjų ugdymosi poreikių išlaikyti, 4,0 tūkst. Eur tikslinės paskirties lėšos iš žemės realizavimo ir 9,9 tūkst. Eur Europos Sąjungos finansinės paramos lėšos, iš kurių 5,0 tūkst. Eur vaikų neformaliam švietimui už 2016 m. gruodžio mėn. gautos lėšos ir 4,9 tūkst. Eur už maisto produktų nepasiturinčioms šeimoms sandėliavimą ir saugojimą gautos lėšos.

Tvirtinant 2017 metų valstybės ir savivaldybių biudžetų finansinius rodiklius, 2017 metų valstybės ir savivaldybių biudžetų finansinių rodiklių patvirtinimo įstatyme nurodyta savivaldybių prognozuojamos gauti pajamos skaičiuojant savivaldybių biudžetų finansinius rodiklius. Molėtų rajono savivaldybei 2017 m. biudžeto prognozuojamos pajamos yra – 8165,0 tūkst. Eur. Pagrindiniai rodikliai, darantys įtaką prognozuojamoms pajamoms: gyventojų skaičius 2016-01-01, teritorijos plotas (ha), pensinio amžiaus gyventojų skaičius, užstatytos teritorijos plotas (ha), vaikų skaičius nuo 0 iki 6 metų ir nuo 7 iki 17 metų, švietimo įstaigų patalpų plotas (kv. m), vietinių kelių ir gatvių ilgis (km) (2014 m. pabaiga).

Taip pat savivaldybei numatyta 427,0 tūkst. Eur bendrosios dotacijos kompensacija.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Molėtų rajono savivaldybės 2016-2017 m. planuojamos biudžeto pajamos pagal finansavimo šaltinius   |  |  |  |  |  | | --- | --- | --- | --- | --- | | Finansavimo šaltinis | 2016 m.  patvirtintas tūkst. Eur | Proc. nuo bendros pajamų sumos | 2017 m.  projektas tūkst. Eur | Proc. nuo bendros pajamų sumos | | Savarankiškos funkcijos | 8721,9 | 60,2 | 8948,7 | 58,8 | | Savarankiškoms funkcijoms vykdyti | 8398,0 |  | 8602,2 |  | | Biudžetinių įstaigų pajamos | 323,9 |  | 346,5 |  | | Specialiosios programos | 39,0 | 0,3 | 36,8 | 0,2 | | Aplinkos apsaugos rėmimo programa | 39,0 |  | 36,8 |  | | Europos Sąjungos finansinės paramos lėšos |  |  | 392,4 | 2,6 | | Specialiosios dotacijos | 5711,3 | 39,5 | 5843,0 | 38,4 | | Mokinio krepšeliui finansuoti | 3434,0 |  | 3398,8 |  | | Valstybinėms (valstybės perduotoms savivaldybėms) funkcijoms vykdyti | 1498,8 |  | 1526,5 |  | | Iš apskričių perduotoms įstaigoms išlaikyti | 229,0 |  | 188,0 |  | | Specialių poreikių turinčių vaikų išlaikymui iš dalies finansuoti | 58,5 |  | 60,3 |  | | Kitos specialios tikslinės dotacijos |  |  | 55,4 |  | | Valstybės investicijų programai vykdyti | 491,0 |  | 614,0 |  | | Iš viso | 14472,2 | 100,0 | 15220,9 | 100,0 | |  |  |  |

Svarbiausias rodiklis savivaldybėms – tai pajamos savarankiškosioms funkcijoms vykdyti. Šios pajamos (neskaičiuojant biudžetinių įstaigų pajamų už teikiamas paslaugas ir Aplinkos apsaugos rėmimo specialiosios programos bei vietinių rinkliavų lėšų) sudaro 8948,7 tūkst. Eur, arba didėja 226,8 tūkst. Eur, t. y 2,6 procento, tačiau šį didėjimą lemia Vyriausybės priimti teisės aktų pakeitimai:

1. 83,0 tūkst. Eur įskaičiuota kultūros darbuotojų darbo užmokesčiui didinti;

2. 121,0 tūkst. Eur įskaičiuota minimaliai mėnesinei algai padidinti iki 380 eurų.

Įvertinus šiuos pakeitimus, prognozuojamos savivaldybės 2017 m. biudžeto pajamos savarankiškai funkcijai vykdyti lieka panašios, kaip ir planuotos 2016 metams.

Didžiausią dalį savivaldybės pajamose sudaro gyventojų pajamų mokestis (GPM). Lietuvos Respublikos Seimo priimtame 2017 metų valstybės biudžeto ir savivaldybių biudžetų finansinių rodiklių patvirtinimo įstatyme savivaldybių biudžetams tenkanti GPM dalis padidinta nuo 75,49 procento **(**2016 m.) iki 78,17 procento (2017 m.). 2016 m. savivaldybei GPM buvo planuota 7252,0 tūkst. Eur, 2017 m. planuojama 7842,0 tūkst. Eur. 2017 m. GPM didėja 590,0 tūkst. Eur, iš kurių 269,0 tūkst. Eur dėl padidėjusio savivaldybėms tenkančio atskaitymo procento.

Žemės mokesčio, nekilnojamojo turto mokesčio užduotis 2017 m. yra 244 tūkst. Eur. 2016 metais šio mokesčio gauta 133,8 tūkst. Eur. Kadangi 2016 m. buvo minusuota 2015 m. žemės mokesčio permoka 2017 metams planuojamos pajamos yra realios.

Žemės nuomos mokesčio planas – 58 tūkst. Eur. 2016 metais gauta 91 tūkst. Eur. Žemės nuomos pajamos kas metai mažėja, kadangi mažėja nuomojamos valstybinės žemės nuomotojų skaičius.

Kitų pajamų dalis bendrose pajamose nežymi ir didesnės įtakos pajamų vykdymui neturės.

Finansinių rodiklių įstatymu 2017 metams patvirtintas mokinio krepšelis vienam sutartiniam mokiniui - 1059 Eur.

Nauja yra tai, kad 2017 metais neformaliojo vaikų švietimo programoms vykdyti Švietimo ir mokslo ministerija savivaldybei skyrė 38,7 tūkst. Eur specialią tikslinę dotaciją iš valstybės biudžeto.

Mokyklos ir savivaldybė mokinio krepšeliui skirtas lėšas naudoja pagal savivaldybės tarybos patvirtintus tvarkų aprašus.

Mokinio krepšelio lėšos 2017 m. mūsų savivaldybei dėl mažėjančio mokinių skaičiaus lyginant su 2016 m. planu sumažėjo 35,2 tūkst. Eur.

Specialioji tikslinė dotacija savivaldybėms perduotoms įstaigoms išlaikyti, t. y. Molėtų vaikų savarankiško gyvenimo namams, sumažėjo 48,0 tūkst. Eur, nes mažėja iki 2007 metų namuose apgyvendintų vaikų skaičius.

Kijėlių specialiajam ugdymo centrui Švietimo ir mokslo ministerija 2017 m. skiria 60,3 tūkst. Eur tikslinę dotaciją specialių poreikių turinčių vaikų išlaikymui iš dalies finansuoti.

Valstybinėms (valstybės perduotoms savivaldybėms) funkcijoms vykdyti specialios tikslinės dotacijos, lyginant su 2016 metais, skirta 27,7 tūkst. Eur daugiau.

Valstybės investicijų programoje numatytiems objektams skiriama 614,0 tūkst. Eur, arba 123,0 tūkst. Eur daugiau negu planuota tvirtinant 2016 m. biudžetą, bet 450,0 tūkst. Eur mažiau negu savivaldybė gavo faktiškai po 2016 m. biudžeto patikslinimo. Skiriamos lėšos tęstiniams projektams: „Molėtų kultūros centro, Molėtų krašto muziejaus ir Molėtų rajono savivaldybės viešosios bibliotekos (Molėtų kultūros namų) pastato rekonstrukcija“ – 250 tūkst. Eur ir „Paslaugų ir kokybės prieinamumo gerinimas VšĮ Molėtų ligoninės Vidaus ligų bei Fizinės medicinos ir reabilitacijos skyriuose“ -364,0 tūkst. Eur. Šį projektą planuojama užbaigti 2017 m.

Įstaigos planuoja surinkti 346,5 tūkst. Eur už teikiamas paslaugas (pagal kiekvieną įstaigą išdėstyta sprendimo projekto 2 priede).

Vadovaujantis Lietuvos Respublikos 2017 metų valstybės biudžeto ir savivaldybių biudžetų finansinių rodiklių patvirtinimo įstatymo 13 straipsniu, savivaldybės skola negali viršyti 70 proc. šio įstatymo 8 priede nurodytų prognozuojamų savivaldybės biudžeto pajamų ir 7 priede nurodytos valstybės biudžeto bendrosios dotacijos kompensacijos savivaldybės biudžetui sumos (8165,0 tūkst. Eur ir 438,0 tūkst. Eur). Bendras skolos limitas savivaldybei 2017 metams – 6022,1 tūkst. Eur ( 8603x70 proc.).

2017 m. sausio 1 d. savivaldybės paimta paskolų už 3034,8 tūkst. Eur ir bendras savivaldybės skolos limitas panaudotas 35,3 procento.

2016 m. gruodžio 31 d. savivaldybės biudžeto kreditorinis įsiskolinimas sudarė 3145,8tūkst. Eur,iš šios sumos 3034,8 tūkst. Eur – paskolos ir sumažėjo, lyginant su skola 2016 m. sausio 1 d. 31,3 tūkst Eur.

Tačiau 2016 m. gruodžio 31 d. lyginant su 2016 m. sausio 1 d. 78,3 tūkst. Eur padidėjo trumpalaikių įsipareigojimų suma už ilgalaikio turto įsigijimą. Kadangi pasirašant sutartis su Rangovais dėl darbų atlikimo vykdant valstybės investicijų projektus, numatyta, kad atliekant tarpinius mokėjimus užsakovas sulaiko 10 proc. atliktų darbų teikiamų apmokėjimui sumos, iš kurių 5 proc. bus išmokami pasirašius darbų užbaigimo aktą, o likę 5 proc. bus sumokami rangovui pateikus garantinio laikotarpio garantiją defektų ištaisymo laikotarpiui. Ši suma yra numatyta 2017 m. biudžete ir bus išmokėta Rangovui įvykdžius sutarties sąlygas.

**1.2. IŠLAIDOS**

Planuojamos 2017 metų biudžeto išlaidos 16217,2 tūkst. Eur. Šios išlaidos paskirstomos tarybos sprendimo 3 priede pagal vykdomas programas, asignavimų valdytojus ir finansavimo šaltinius. Iš bendros asignavimų sumos 2016 m. nepanaudota pajamų dalis 111,0 tūkst. Eur numatyta trumpalaikiams įsipareigojimams, buvusiems 2016 metų gruodžio 31 dienai, padengti ir 126,4 tūkst. Eur tikslinės paskirties lėšos pagal įstaigas ir programas paskirstyta 6 priede.

Savivaldybės 2017 metų biudžeto asignavimų su tikslinėmis ir paskolų lėšomis paskirstymas pagal veiklos programas (proc.)

|  |  |  |  |
| --- | --- | --- | --- |
| Programos  Nr. | Savivaldybės veiklos programa | Suma  tūkst. Eur | Procentai |
| 01 | Kaimo plėtros, turizmo ir verslo skatinimo programa | 210,0 | 1,3 |
| 02 | Valdymo programa | 2618,8 | 16,5 |
| 03 | Infrastruktūros objektų ir gyvenamosios aplinkos tvarkymo ir priežiūros programa | 2637,6 | 16,6 |
| 04 | Aplinkos apsaugos programa | 49,4 | 0,3 |
| 05 | Kultūros ir jaunimo politikos plėtros ir bendruomeniškumo skatinimo programa | 1107,4 | 7,0 |
| 06 | Ugdymo proceso užtikrinimo programa | 6542,2 | 41,4 |
| 07 | Socialinės atskirties mažinimo programa | 2593,8 | 16,4 |
| 08 | Sveikatos apsaugos programa | 74,2 | 0,40,5 |
|  | Iš viso asignavimų | 15840,2 | 100,0 |
| 02 | Lėšos paskolų grąžinimui | 377,0 |  |
|  | Iš viso | 16217,2 |  |

Valstybinėms funkcijoms (perduotoms savivaldybėms) vykdyti, mokinio krepšeliui finansuoti ir kitoms iš valstybės biudžeto specialių tikslinių dotacijų finansuojamoms sritims, planuojamos ministerijų nustatytos sumos.

Aplinkos apsaugos rėmimo specialiajai programai nukreipiame visas planuojamas pajamas iš mokesčio už aplinkos teršimą ir mokesčio už medžiojamų gyvūnų ir kitus gamtos išteklius.

Didžiausias asignavimų valdytojas - Savivaldybės administracija, kurios planuojamos 2017 metų išlaidos sudaro 6327,8 tūkst. Eur , iš kurių 167,3 tūkst. Eur praėjusių metų tikslinės lėšos.

Savivaldybės 2017 m. biudžeto projektas paskelbtas savivaldybės interneto svetainėje 2016-02-01. Pastabas ir pasiūlymus savivaldybės administracijai pateikė tik juridiniai asmenys (biudžetinių įstaigų vadovai), Biudžeto ir rajono plėtros komitetas dėl seniūnijų viešojo ūkio finansavimo ir bešeimininkių atliekų tvarkymo. Fiziniai asmenys, kiti rajono tarybos komitetai ir frakcijos pasiūlymų ir pastabų nepateikė.

Atsižvelgus į gautus pasiūlymus, padaryti atitinkami biudžeto pakeitimai:

1. Pakeistas mokinio krepšelio lėšų paskirstymas tarp atskirų švietimo įstaigų, nekeičiant bendros sumos.

1.1. padidintos mokinio krepšelio lėšos Molėtų r. Alantos gimnazijai 2,7 tūkst. Eur, iš jų darbo užmokesčiui -2,1 tūkst. Eur, nes nebuvo skirta lėšų 2016 m. prijungtos Balninkų pagrindinės mokyklos pedagogų įšeitinėms išmokėti, Molėtų progimnazijai 6,0 tūkst. Eur, iš jų darbo užmokesčiui 4,6 tūkst. Eur;

1.2. sumažintos mokinio krepšelio lėšos savivaldybės administracijai 8,7 tūkst. Eur.

2. 3,0 tūkst. Eur darbo užmokesčio ir 0,9 tūkst. Eur socialinio draudimo įmokų iš Molėtų švietimo centro perkeltos savivaldybės administracijai suaugusiųjų švietimui.

3. 25,0 tūkst. Eur numatytų miesto viešajam ūkiui skirti: 20,0 tūkst. Eur bešeimininkių atliekų tvarkymui visame Molėtų rajone ir 5,0 tūkst. Eur padidintos seniūnijų lėšos gyvenviečių ir kitų seniūnijos teritorijoje esančių objektų tvarkymui. Taip pat perskirstytos lėšos tarp seniūnijų, planuotos pirminiame projekte.

4. Pakeistas Molėtų gimnazijos asignavimų paskirstymas, nekeičiant bendros asignavimų sumos, tarp turto, prekių ir paslaugų.

5. Siekiant aiškesnio asignavimų išdėstymo, biudžeto projektas papildytas 6 priedu ,,Molėtų rajono savivaldybės 2016 metų nepanaudota pajamų dalis numatyta trumpalaikiams įsipareigojimams, buvusiems 2016 metų gruodžio 31 dieną, padengti ir tikslinės paskirties lėšų paskirstymas (tūkst. Eur), kuriame išdėstytos sumos nėra skiriamos papildomai , o yra įrašytos į 3 priede ,,Molėtų rajono savivaldybės 2017 m. biudžeto asignavimai (tūkst. Eur)“ paskirstytas sumas.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymas

Lietuvos Respublikos biudžeto sandaros įstatymas

Lietuvos Respublikos 2017 metų valstybės biudžeto ir savivaldybių biudžetų finansinių rodiklių patvirtinimo įstatymas

**3. Galimos teigiamos ir neigiamos pasekmės priėmus siūlomą tarybos sprendimo projektą**

Neigiamos pasekmės-pajamų plano nevykdymas, tai sutrikdytų savivaldybės savarankiškųjų funkcijų vykdymą.

Teigiamos –2017 metų savivaldybės biudžeto patvirtinimas užtikrins savivaldybės funkcijų ir valstybinių (perduotų savivaldybei) funkcijų vykdymą.

**4. Priemonės sprendimui įgyvendinti**

Patvirtinus Molėtų rajono savivaldybės 2017 m. biudžetą, įstaigų vadovų-asignavimų valdytojų patvirtintos išlaidų sąmatos pagal programas ir finansavimo šsltinius.

**5. Lėšų poreikis ir jų šaltiniai**

Paskirstomi biudžeto asignavimai 2017 metams: prognozuojamos Molėtų rajono savivaldybės biudžeto pajamos, valstybės biudžeto specialiųjų tikslinių dotacijų lėšos ir įstaigų planuojamos gauti pajamos už išlaikymą ir savo teikiamas paslaugas.

**6. Vykdytojai, įvykdymo terminai**

Savivaldybės administracija, biudžetinių įstaigų vadovai-asignavimų valdytojai.

Parengė

Finansų skyriaus vedėja

Genė Kulbienė